Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET รีบาวด์ …
23 ส.ค. 2561

MARKET MONITOR
สรุปภาพตลาดในช่วงเช้า: ดัชนี SET รีบาวด์ต่อเช้านี้ ขึ้นทำจุดสูงสุดที่ 1,709.90 จุด ก่อนถอยปิดภาคเช้าที่ระดับดัชนี 1,704.41 จุด ปรับตัวบวก 6.11 จุด ด้วยมูลค่าซื้อขายราว 2.1 หมื่นล้านบาท หนุนด้วยแรงซื้อกลุ่มพลังงาน (ENERG) และกลุ่มพาณิชย์(COMM) ตามลำดับ
มุมมองตลาดช่วงบ่าย: กราฟรายวัน ยังลุ้นการปิดยืนเหนือ EMA 200 วัน หลังดัชนีทดสอบแนวต้านดังกล่าวต่อเนื่องเป็นวันที่สี่ กรอบ Uptrend Channel ยังคงมีนัยยะต่อ ฉะนั้นบ่ายนี้ลุ้นดัชนีไต่ระดับทดสอบแนวต้าน โดยมีแนวต้านแรกที่ต้องปิดยืนให้ได้คือ 1,706 จุด(EMA200 วัน) เพื่อลุ้นทดสอบแนวต้านถัดไป 1,713 จุด(Major Downtrend Line)
กลยุทธ์ในช่วงบ่าย: นักเก็งกำไร กรณีมีหุ้นถือต่อ ไม่มีหุ้นเข้าเก็งกำไรเมื่ออ่อนตัวแนวรับ 1,685 จุด เพื่อคาดหวังการรีบาวด์ช่วงสั้น 1,713/1,722 จุด พร้อมกับตั้ง Stop Loss หากปิดหลุด 1,675 จุด
Point of View
เบรกผ่านเส้นกด ลุ้นไปต่อ!!
เลือก VNT ทางเทคนิค กราฟรายวันราคาเบรกทะลุเส้นกด จาก Price Pattern แบบ Falling Wedge ขณะที่ Modified Stochastic ให้สัญญาณ Buy Signal (%K&gt;%D) ฉะนั้นคาดหวัง VNT แกว่งขึ้นทดสอบแนวต้าน 29.25 บาท ให้แนวรับ 24.00 บาท พร้อมกับตั้ง Stop Loss หากหลุด 22.70 บาท